40. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ ΚΑΙ ΔΗΜ. ΕΡΓΩΝ Αριθ. 1099/10 της 4/24 Ιαν. 1961 (ΦΕΚ Β΄ 22) Περί καθορισμού εγγράφων υπογραφομένων υπό του αναπληρωτού Γενικού Διευθυντού Ταχυδρομείων. Έχοντες υπ’ όψει τας διατάξεις της παρ. 1 του άρθρ. 11 του υπ’ αριθ. 870 Β.Δ/τος της 31.12.60 «περί Οργανισμού της Γενικής Διευθύνσεως Ταχυδρομείων» (ΦΕΚ 218 Α΄) καθορίζομεν όπως ο επικουρών ημάς αναπληρωτής Γενικού Διευθυντού προσυπογράφη άπαντα γενικώς τα έγγραφα της Κεντρικής Υπηρεσίας της Γενικής Διευθύνσεως Ταχυδρομείων της υπογραφής του Υπουργού, Γενικού Γραμματέως και Γενικού Διευθυντού, υπογράφει δε τα ως κάτωθι, άτινα εφεξής θα διεκπεραιούνται δια μόνης της υπογραφής του: 1.Τα χρηματικά εντάλματα πληρωμής και προπληρωμής, τα επιτροπικά, ως και τας οι-κείας εγκριτικάς αποφάσεις τας αφορώσας Σελ. 37 Γενική Διεύθυνση Ταχυδρομείων 22.Α.α.40 εις δαπάνας της Ταχυδρομικής Υπηρεσίας ή του Προσωπικού ταύτης μέχρι ποσού δραχ. 20.000. 2.Τα έγγραφα δι’ ων εγκρίνονται και ανακοινούνται προσαυξήσεις μισθού του προσωπικού λόγω πολυετούς υπηρεσίας. 3.Τα έγγραφα δι’ ων εγκρίνεται η μισθοδοσία των κατά τας κειμένας διατάξεις προσλαμβανομένων αναπληρωτών διανομέων και προσωρινών αναπληρωτών. 4.Τα έγγραφα τα αφορώντα υποθέσεις στεγάσεως των Ταχ. Γραφείων Α΄, Β΄ και Γ΄ τάξεως εις μίσθια καταστήματα ή καταστήματα της κυριότητος του Δημοσίου. 5.Τα έγγραφα δι’ ων εγκρίνεται η χορήγησις κανονικών και αναρρωτικών αδειών εις το επί βαθμώ κατωτέρω του 4ου προσωπικόν της Ταχ. Υπηρεσίας. Εις πάσαν περίπτωσιν τα ανωτέρω έγγραφα δύνανται να υπογράφωνται παρ’ ημών. 